PATVIRTINTA

Vilkaviškio r. Pilviškių „Santakos“ gimnazijos

direktoriaus 2023 m. rugpjūčio 31 d.

įsakymu Nr. 102

**VILKAVIŠKIO R. PILVIŠKIŲ „SANTAKOS“ GIMNAZIJOS**

**NAMŲ DARBŲ SKYRIMO MOKINIAMS TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilkaviškio r. Pilviškių „Santakos“ gimnazijos (toliau – Gimnazija) namų darbų skyrimo mokiniams tvarkos aprašas (toliau – Aprašas) yra skirtas Gimnazijos mokytojams, mokiniams ir jų tėvams (globėjams, rūpintojams).
2. Aprašas reglamentuoja namų darbų skyrimo tikslą ir uždavinius, namų darbų skyrimo principus, tikrinimą ir vertinimą.

**II SKYRIUS**

**NAMŲ DARBŲ SKYRIMO TIKSLAS IR UŽDAVINIAI**

1. Tikslas – skatinti mokytojų bendradarbiavimą planuojant ugdymo procesą ir reguliuojant mokinių mokymosi krūvius.
2. Uždaviniai:
	1. įtvirtinti (pagilinti, susisteminti, pakartoti) pamokoje išeitą medžiagą, mokinių žinias ir gebėjimus;
	2. panaikinti mokymosi spragas, individualizuojant ir diferencijuojant skiriamas užduotis;
	3. patikrinti, ar (kaip) mokiniai suprato temą, siekiant grįžtamojo ryšio;
	4. ugdyti mokinių mokėjimo mokytis kompetenciją;
	5. ugdyti mokinio pareigingumą, atsakomybę ir savarankiškumą, planuojant ir pasirenkant mokymosi laiką;
	6. ugdyti gebėjimą savarankiškai mokytis, užbaigiant klasėje pradėtą darbą, įtvirtinant pamokoje išmoktą medžiagą;
	7. skatinti domėjimąsi mokomuoju dalyku;
	8. ugdyti gebėjimą naudotis informaciniais šaltiniais.

**III SKYRIUS**

**NAMŲ DARBŲ SKYRIMO PRINCIPAI**

1. Tikslingumas ir naudingumas: konkretus ir aiškus užduoties formulavimas, motyvuojančių mokytis užduočių skyrimas, namų užduoties ir darbo pamokoje priežastinis ryšys.
2. Nuoseklumas: atliktų užduočių nuoseklus tikrinimas, namų darbų užduočių atlikimo ir jų įvertinimo aptarimas su mokiniais.
3. Individualumas: namų užduočių diferencijavimas, atsižvelgiant į individualius mokinių gebėjimus, užduočių, padedančių mokiniui siekti numatytų mokymosi tikslų, skyrimas.

**IV SKYRIUS**

**NAMŲ DARBŲ SKYRIMAS**

1. Pirmąją dalyko pamoką aptariama su mokiniais, kaip bus skiriami ir tikrinami namų darbai.
2. Mokytojas nustato namų darbų užduočių skyrimo poreikį, namų darbų užduočių turinį, atlikimo būdus.
3. Namų darbų užduotys gali būti:
	1. trumpalaikės – privaloma atlikti iki kitos mokomojo dalyko pamokos;
	2. ilgalaikės – privaloma atlikti iki sutartos datos.
4. Mokytojai gali skirti integruotas užduotis, projektus ir susumuoti namų darbams skirtą laiką.
5. Namų darbai gali būti skiriami ne tik iš pamokoje nagrinėtos temos, bet ir iš ankstesnių temų.
6. Mokytojai, skirdami namų darbų užduotis, diferencijuoja ir individualizuoja jas, aptaria su mokiniais, paaiškina jų skyrimo tikslingumą, namų darbų užduočių sudėtingumą, apimtį, numato orientacinį užduočių atlikimo laiką.
7. Skirdami didesnės apimties namų darbus, mokytojai bendradarbiauja informuodami vieni kitus.
8. Mokytojai privalo tą pačią dieną, kai buvo skirtos namų darbų užduotys, aiškiai suformuluotas namų darbų užduotis įrašyti e. dienyno skiltyje „Namų darbai“.
9. Namų darbų užduotis mokytojai skiria atsižvelgdami į klasės mokymosi lygį, individualias mokinių savybes, gali diferencijuoti pagal mokinių gebėjimus: turintiems didelę mokymosi motyvaciją, itin gabiems mokiniams gali būti skiriamos kūrybinės, kritinį mąstymą ugdančios, lavinančios gebėjimą analizuoti ir vertinti informacinius šaltinius užduotys; neturintiems mokymosi motyvacijos, mokymosi sunkumų turintiems mokiniams – užduotys, skirtos įtvirtinti gautas žinias, šalinti mokymosi spragas.
10. Jei mokiniai ruošiami olimpiadoms, konkursams, apie tai rekomenduojama informuoti kitus dalykų mokytojus.
11. Namų darbai neužduodami prieš šventines dienas, atostogoms, neskiriami dėl įvairių priežasčių neįvykusių pamokų turiniui įgyvendinti.
12. Namų darbų ruošimo trukmė:
	1. 1 klasių mokiniams – iki 0,5 val. per dieną;
	2. 2–4 klasių mokiniams – iki 1 val. per dieną;
	3. 5–6 klasių mokiniams – iki 1,5 val. per dieną;
	4. 7–8 klasių mokiniams – iki 2 val. per dieną;
	5. I–II gimn. klasių mokiniams – iki 2,5 val. per dieną;
	6. III–IV gimn. klasių mokiniams – iki 3 val. per dieną.
13. Klasėje dirbantys mokytojai bendradarbiauja derindami namų darbų užduočių atlikimo laiką bei turinį.
14. Mokiniams, negalintiems tinkamai atlikti namų darbų dėl nepalankių socialinių ekonominių kultūrinių sąlygų namuose, sudaromos sąlygos juos atlikti po pamokų Gimnazijos klasėje-laboratorijoje, bibliotekoje, klasėse, pailginto darbo dienos grupėse.
15. Skirdami namų darbus pagrindinio ir vidurinio ugdymo mokytojai atsižvelgia į rekomenduojamą dalykui skirtą namų darbų atlikimo laiką (1 priedas; nurodytas lentelėje laikas yra orientacinis, mokytojai jį derina tarpusavyje ir su mokiniais).

**V SKYRIUS**

**NAMŲ DARBŲ TIKRINIMAS IR VERTINIMAS**

1. Namų darbų užduotys turi būti patikrinamos mokytojo pasirinktais būdais ir metodais.
2. Namų darbai tikrinami ir, remiantis gauta grįžtamąja informacija, planuojamas tolesnis mokinio mokymasis ir mokymosi pagalbos teikimas.

**VI SKYRIUS**

**BAIGIAMOSIOS NUOSTATOS**

1. Gimnazijos direktoriaus pavaduotojai ugdymui atlieka namų darbų skyrimo stebėseną.
2. Aprašo keitimą gali inicijuoti Gimnazijos taryba, metodinės grupės, metodinė taryba, direktoriaus pavaduotojai ugdymui. Aprašas keičiamas direktoriaus įsakymu.
3. Aprašas skelbiamas Gimnazijos svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Dalykas** | **5 klasė** | **6 klasė** | **7 klasė** | **8 klasė** | **I gimn. klasė** | **II gimn. klasė** | **III gimn. klasė** | **IV gimn. klasė** |
| Lietuvių kalba ir literatūra | 125 min. | 100 min. | 125 min. | 110 min. | 130 min. | 130 min. | 150 min. | 150 min. |
| Matematika | 100 min. | 80 min. | 100 min. | 110 min. | 130 min. | 130 min. | 150 min. | 150 min. |
| Užsienio (anglų) kalba | 75 min. | 60 min. | 75 min. | 70 min. | 90 min. | 90 min. | 120 min. | 120 min. |
| Užsienio (vokiečių, rusų) kalba | – | 40 min. | 50 min. | 45 min. | 50 min. | 50 min. | 30 min. | 30 min. |
| Gamta ir žmogus | 50 min. | 40 min. | – | – | – | – | – | – |
| Biologija | – | – | 50 min. | 20 min. | 55 min. | 40 min. | 80 min. | 60 min. |
| Fizika | – | – | 30 min. | 45 min. | 55 min. | 60 min. | 80 min. | 60 min. |
| Chemija | – | – | – | 45 min. | 55 min. | 60 min. | 80 min. | 60 min. |
| Istorija | 50 min. | 40 min. | 50 min. | 45 min. | 50 min. | 50 min. | 65 min. | 60 min. |
| Geografija | – | 40 min. | 50 min. | 45 min. | 50 min. | 50 min. | 65 min. | 60 min. |
| Kiti dalykai | 50 min. | 50 min. | 70 min. | 65 min. | 85 min. | 90 min. | 80 min. | 80 min. |
| Iš viso minučių per savaitę / per dieną | ne daugiau kaip 450 / 90  | ne daugiau kaip 450 / 90 | ne daugiau kaip 600 / 120 | ne daugiau kaip 600 / 120 | ne daugiau kaip 750 / 150 | ne daugiau kaip 750 / 150 | ne daugiau kaip 900 / 180 | ne daugiau kaip 900 / 180 |